“ฌอน” โผล่แจงเงินบริจาคไฟป่า สรุปยอด 1.3 ล้าน ไม่ใช่ 8 แสน ยันไม่ได้หนี แต่ไปรวบรวมข้อมูล
“ฌอน” โผล่แจงเงินบริจาคไฟป่า สรุปยอด 1.3 ล้าน ไม่ใช่ 8 แสน ยันที่เงียบไม่ได้หนีหาย แต่ไปรวบรวมข้อมูล 
“ฌอน” โผล่แจงเงินบริจาคไฟป่า สรุปยอด 1.3 ล้าน ไม่ใช่ 8 แสน ยันที่เงียบไม่ได้หนีหาย แต่ไปรวบรวมข้อมูล
7 ก.ค. 2563

ผู้สื่อข่าวรายงานว่า วันนี้ (7 ก.ค.63) ฌอน บูรณะหิรัญ ไลฟ์โค้ชชื่อดัง ที่ตกเป็นข่าวความไม่โปร่งใสเรื่องเงินรับบริจาคช่วยอาสาสมัครดับไฟป่าดอยสุเทพ จ.เชียงใหม่ โดยที่กลุ่มอาสาดับไฟป่าและเจ้าหน้าที่ทั้งหน่วยงานป่าไม้ แจ้งว่าไม่เคยได้รับการสนับสนุนทั้งด้านการเงินและสิ่งของจากฌอน จนกลายเป็นประเด็นร้อนนั้น ล่าสุด ฌอน ได้โพสต์คลิปวิดีโอลงบนแฟนเพจเฟซบุ๊ก Sean Buranahiran – ฌอน บูรณะหิรัญ ชี้แจงในเรื่องเงินบริจาค โดยสรุปใจความ ดังนี้
วันที่ 27 มิถุนายน เกิดคำถามขึ้นจากเพจหนึ่งทางออนไลน์ เข้ามาเรื่องการบริจาค ณ เวลานั้นผมรู้สึกเป็นห่วง และ มีเจตนาที่จะแสดงความบริสุทธิ์ใจ จึงได้รีบร้อนออกมาชี้แจงทางโพสต์ในเฟซบุ๊ก ผมขออภัยในความไม่รอบคอบในการจัดการการบริจาคทั้งหมด ความหละหลวมในการนำเสนอข้อมูลในชุดแรกสื่อสารไปตั้งแต่ยังรวบรวมข้อมูลไม่ครบถ้วนดี
วันนั้นผมรีบร้อนอยากรีบสื่อสารให้เร็วที่สุดเพราะห่วงความรู้สึกเพื่อน ๆ ที่ไว้ใจผมและบริจาคเข้ามา จึงสื่อสารข้อมูลตัวเลขออกไปไม่ครบถ้วน
ณ เวลานั้นผมไม่ได้อยู่บ้าน และ ไม่ทันเช็คให้รอบคอบ จึงรีบให้ทีมงานสรุปยอดเท่าที่มีใบเสร็จที่รวบรวมไว้และยืนยันได้ ณ เวลานั้น
โดยได้แจ้งในเพจไปว่ายอดบริจาค 875,741.53 บาท แต่ที่จริงยอดนั้นคือยอดที่ได้ใช้ไปโดยรวมจากใบเสร็จในขณะนั้น (มีการใช้คำผิด) ภายหลังเมื่อตรวจสอบอย่างถี่ถ้วนก็พบว่ามียอดที่ใช้ไปตามใบเสร็จทั้งสิ้น 991,541.36 บาท และในบัญชีนี้มีเงินเข้ามาในช่วงเวลาที่รับบริจาคทั้งสิ้น เป็นเงิน 1,338,644.01 บาท
ในทันทีที่ทราบว่ามีข้อมูลตกหล่นจึงคิดว่าควรมีหน่วยงานกลาง ที่เชื่อถือได้มาตรวจสอบในวันที่ 29 มิ.ย. ผมรีบยื่นจดหมายถึงหน่วยงานในจังหวัดเชียงใหม่ ขอความอนุเคราะห์ให้จัดทีมเข้ามาตรวจสอบ Statement บัญชีที่รับบริจาคและบัญชีอื่น ๆ รวมทั้งใบเสร็จ
ผมได้แสดงหลักฐานทั้งหมด ต่อเจ้าหน้าที่ในวันที่ 2 กรกฎาคมที่ผ่านมาที่จังหวัดเชียงใหม่ แสดงให้เห็นว่าผมไม่ได้นำเงินส่วนใดไปใช้เรื่องส่วนตัวเลย
ทั้งนี้ มีผู้บริจาคสามารถที่ขอเงินคืน 2 ราย ได้ดำเนินการคืนเงินแล้ว รายละ 100 และ 200 บาท จำนวนรวม 300 บาท
จากการที่ผมไม่รอบคอบ คิดไม่ถี่ถ้วนในการจัดการเงินบริจาค ผมขอน้อมรับคำแนะนำจากผู้ใหญ่ และ สื่อต่างๆที่ปรารถนาดี ผมขอแสดงความรับผิดชอบโดยจะรวบรวมเงินบริจาคทั้งหมดทุกบาททุกสตางค์ส่งมอบให้เป็นไปตามวัตถุประสงค์ในการช่วยเหลือเรื่องไฟป่าต่อไป
จำนวนเงินดังนี้
ยอดบริจาค(ตั้งแต่วันที่ 30 มีนาคม – 30 เมษายน)
การโอนเข้าจำนวน 5,974 ครั้ง Statement 167 แผ่น
เป็นจำนวนเงิน 1,338,644.01 บาท
รวมกับ
1.เงินอีกส่วนที่เข้ามาในบัญชีบริษัทและบัญชีส่วนตัวที่จำนวน
จำนวน 41 ครั้ง เป็นยอดรวม 3,501.95 บาท
ซึ่งเราสันนิษฐานว่าอาจเป็นเงินที่ผู้โอนมีเจตนาเพื่อร่วมบริจาค
2.เงินที่เข้ามาหลังจากปิดบริจาคหลังจากวันที่ 1 พ.ค.ถึง 28 มิถุนายน
มีผู้โอนเข้ามาอีก 50 ครั้ง เป็นยอดรวม 4,189.92 บาท
3.เงินที่เข้ามาหลังจากปิดบริจาคหลังจากวันที่ 29 มิถุนายน ถึง 2 กรกฎาคม
มีผู้โอนเข้ามาอีก 49 ครั้ง เป็นยอดรวม 551.85 บาท
รวมจำนวนทั้งหมดหลังจากนำเลขบัญชีออกจาก Post รับบริจาค 4741.77 บาท
รวมจำนวนเงินทั้งหมดที่จะส่งมอบ 1,346,887.73 บาท
เมื่อได้ส่งมอบให้แก่หน่วยงานเพื่อบรรลุวัตถุประสงค์แล้ว
ผมจะแจ้งความคืบหน้าให้ทราบต่อไป
รายละเอียดปรากฏตาม Statement
ของธนาคารกสิกรไทย สาขามีโชคพลาซ่า
050-8-34604-2 ธนาคารกสิกรไทย
ชื่อ นาย ฌอน บูรณะหิรัญ
ที่ได้แนบไฟล์ด้านล่างนี้
https://drive.google.com/drive/folders/1NKdg8ZlZfEL-0CIb0AemPp9Dp28lUSmI?fbclid=IwAR2YQ8XjNkKUWTLZG06GIpLnuH7tTL5LzCBBKLBkdTgN14b6RGKkyKJGe2I